જાણવા મળતી વિગત મુજબ થોરાળામાં ન્યુ રામનગરમાં રહેતા ધીરજ ઉર્ફે ધર્મેશ દેવજીભાઇ ચાવડા નામના દલિત યુવાને પોલીસ કમિશ્નર મનોજ અગ્રવાલને કરેલી લેખિત રજૂઆતમાં જણાવ્યા મુજબ અરજદાર ગોકુલનગરમાં રહેતા પિતરાઇ ભાઇ મનીષને તેના પાડોશી ગણપતભાઇ સોલંકી સાથે માથાકુટ થઇ હોય જેમાં ધીરજ સમજાવવા ગયેલો જેનો ખાર રાખી આરોપી ભાવેશ નકુમ, વિજય પરમાર, સુરેશ બાબરીયા અને મેહુલ સોલંકીએ ગણપતભાઇનું ઉપરાણું લઇ ધીરજના ઘરે ધસી જઇ પથ્થરમારો કર્યો હતો અને ત્યારબાદ થોરાળા મેઇન રોડ પર આરોપીઓએ ધીરજ ઉપર હુમલો કરી છરીના ઘા ઝીંકી દીધા હતા.